Διορισμός Διευθυντή Ελληνικού Ιδρύματος Έρευνας και Καινοτομίας (ΕΛΙΔΕΚ)
Αίτηση υποψηφιότητας για τη θέση του/της Διευθυντή/Διευθύντριας ΕΛ.ΙΔ.Ε.Κ.
Η αίτηση και τα δικαιολογητικά που τη συνοδεύουν παραλαμβάνονται αποκλειστικά μέσω ηλεκτρονικού μηνύματος από αρμόδιο υπάλληλο της Διεύθυνσης Εποπτείας Ερευνητικών και Τεχνολογικών Φορέων της Γενικής Γραμματείας Έρευνας και Καινοτομίας του Υπουργείου Ανάπτυξης (rpap@gsrt.gr). Η αίτηση θα πρέπει να περιλαμβάνει τα βασικά προσωπικά στοιχεία του αιτούντα, τα στοιχεία επικοινωνίας, τα στοιχεία της πρόκλησης για την οποία υποβάλλει αίτηση και να αναφέρει συντόμως και οποιαδήποτε συνημμένα αρχεία αποστέλλονται. Η αίτηση πρέπει να αποστέλλεται ενυπόγραφη (φυσική υπογραφή σκαναρισμένη ή ψηφιακή υπογραφή) στην ηλεκτρονική διεύθυνση που καταγράφεται στην πρόσκληση που δημοσιεύεται. Ο/η ενδιαφερόμενος/-η που θα επιλεγεί, θα ειδοποιηθεί για την αρχική αποδοχή της υποψηφιότητάς του/της και θα κληθεί να τεκμηριώσει τα προσόντα του/της προσκομίζοντας τα πρωτότυπα δικαιολογητικά (ή επικυρωμένα αντίγραφα αυτών) για την ολοκλήρωση της διαδικασίας πρόσληψής του/της καθώς και πρόσφατο επικυρωμένο φωτοαντίγραφο των δύο όψεων της αστυνομικής ταυτότητας εκδόσεως μέχρι προ τριών (3) μηνών.
Ο/Η Διευθυντής/Διευθύντρια του ΕΛ.ΙΔ.Ε.Κ. είναι επιστήμονας με διεθνές κύρος, κάτοχος διδακτορικού διπλώματος, με διοικητική πείρα και αξιόλογη ερευνητική δραστηριότητα. Διαθέτει ευρύ όραμα, γνώση και κατανόηση των σημαντικών εξελίξεων στην επιστήμη και έρευνα, συμπεριλαμβανομένης της διεπιστημονικής έρευνας. Γνωρίζει τις διαδικασίες και τις δυνατότητες χρηματοδότησης της έρευνας στην Ελλάδα και τον διεθνή χώρο.
Πτυχίο ή δίπλωμα Ανώτατου Εκπαιδευτικού Ιδρύματος (Α.Ε.Ι.) της ημεδαπής ή αναγνωρισμένο από το ΔΟΑΤΑΠ ισότιμο τίτλο σπουδών της αλλοδαπής. Σε περίπτωση που δεν έχει εκδοθεί η πράξη αναγνώρισης, προσκομίζεται η σχετική αίτηση. Η έκδοση της πράξης αναγνώρισης είναι προϋπόθεση για την πρόσληψη του υποψηφίου/της υποψήφιας.
Διδακτορικό Τίτλο Σπουδών της ημεδαπής ή αναγνωρισμένο από το ΔΟΑΤΑΠ ισότιμο τίτλο σπουδών της αλλοδαπής. Σε περίπτωση που δεν έχει εκδοθεί η πράξη αναγνώρισης, προσκομίζεται η σχετική αίτηση. Η έκδοση της πράξης αναγνώρισης είναι προϋπόθεση για την πρόσληψη του υποψηφίου/της υποψήφιας.
Συγγραφικό έργο, σε μονογραφίες ή πρωτότυπες δημοσιεύσεις σε επιστημονικά περιοδικά διεθνούς κύρους ή /και διεθνή συνέδρια.
Επιτυχή συμμετοχή (σχεδιασμό και υλοποίηση) σε ερευνητικά έργα στην Ελλάδα ή το εξωτερικό, με οποιαδήποτε ιδιότητα.
Ολοκληρωμένες στρατιωτικές υποχρεώσεις ή νόμιμη απαλλαγή από αυτές (για τους Έλληνες άρρενες υποψηφίους). Σε περίτπωση διορισμού, για τους άρρενες θα αναζητηθεί αυταπαγγέλτως πιστοποιητικό στρατολογικής καταστάσεως. Το κώλυμα των στρατιωτικών υποχρεώσεων δεν ισχύει για πολίτες κράτους-μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού.
Να μην έχει συμπληρώσει το 63ο έτος της ηλικίας του/της. Σε περίτπωση διορισμού, θα αναζητηθεί αυταπαγγέλτως πιστοποιητικό γεννήσεως. Προκειμένου για πολίτες κρατών-μελών της Ευρωπαϊκής Ένωσης, πιστοποιητικό της αρμόδιας αρχής του κράτους, την ιθαγένεια του οποίου έχει ο υποψήφιος/α.
Να μην έχει καταδικασθεί για κακούργημα και με οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής. Να μην έχει παραπεμφθεί με τελεσίδικο βούλευμα για κακούργημα ή για πλημμέλημα του προηγούμενου εδαφίου, έστω και αν το αδίκημα έχει παραγραφεί. Να μην έχει στερηθεί λόγω καταδίκης τα πολιτικά του δικαιώματα. Να μην τελεί υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις. Σε περίπτωση διορισμού, θα αναζητηθούν αυταπαγγέλτως αντίγραφο ποινικού μητρώου δικαστικής χρήσης καθώς και πιστοποιητικό περί μη θέσης σε δικαστική συμπαράσταση.
Η δημοσίευση της ανοικτή διεθνή πρόσκληση ενδιαφέροντος για πλήρωση της θέσης του Διευθυντή τουλάχιστον έξι (6) μήνες πριν από τη λήξη της θητείας.
Προϋποθέσεις περί μη τέλεσης αξιόποινων πράξεων
Η διαδικασία αφορά στην πλήρωση της θέσης του/της Διευθυντή/Διευθύντριας του Ελληνικού Ιδρύματος Έρευνας και Καινοτομίας (ΕΛ.ΙΔ.Ε.Κ.). Η διαδικασία απευθύνεται προς φυσικά πρόσωπα.
Αντίγραφα τίτλων σπουδών και πράξη αναγνώρισης για τίτλους σπουδών της αλλοδαπής.
Συμπληρωμένο και υπογεγραμμένο έντυπο αίτησης (το έντυπο της αίτησης είναι διαθέσιμο στο link http://www.elidek.gr/wpcontent/uploads/2018/06/protypo_aitiseon.pdf)
Κατατίθεται αναλυτικό βιογραφικό σημείωμα στην ελληνική και την αγγλική γλώσσα.
Υπεύθυνη δήλωση, στην οποία θα βεβαιώνεται ρητά από τον ενδιαφερόμενο: α) η ακρίβεια όλων των στοιχείων και εγγράφων που υποβάλει με την υποψηφιότητά του, β) η εκπλήρωση των στρατιωτικών υποχρεώσεων ή η νόμιμη απαλλαγή από αυτές (για τους άρρενες υποψηφίους), και γ) ότι δεν έχει καταδικασθεί για κακούργημα και με οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής, δεν έχει παραπεμφθεί με τελεσίδικο βούλευμα για κακούργημα ή για πλημμέλημα του προηγούμενου εδαφίου, έστω και αν το αδίκημα έχει παραγραφεί, δεν έχει στερηθεί λόγω καταδίκης τα πολιτικά του δικαιώματα, δεν τελεί υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις.
Αντίγραφα τίτλων σπουδών της ημεδαπής ή αλλοδαπής (εις διπλούν). Στην περίπτωση που οι τίτλοι σπουδών αποκτήθηκαν από Ιδρύματα Ανώτατης Εκπαίδευσης της αλλοδαπής, τα οποία δεν περιλαμβάνονται στα μητρώα του ΔΟΑΤΑΠ (άρθρο 304 του ν.4957/2022) «Εθνικό Μητρώο Αναγνωρισμένων Ιδρυμάτων Ανώτατης Εκπαίδευσης της αλλοδαπής» και στο Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων της Αλλοδαπής, η Γενική Γραμματεία Έρευνας και Καινοτομίας θα εφαρμόσει τα προβλεπόμενα στην παρ. 5 του άρθρου 304 του ν. 4957/2022.
Όλα τα έγγραφα και λοιπά στοιχεία που τεκμηριώνουν την επιτυχή συμμετοχή του υποψηφίου/της υποψηφίας σε ερευνητικά έργα στην Ελλάδα ή το εξωτερικό, με οποιαδήποτε ιδιότητα, καθώς και την ενδεχόμενη εμπειρία του/της στο σχεδιασμό και σύνταξη προκηρύξεων δράσεων χρηματοδότησης ερευνητικών έργων ή/και στην αξιολόγηση προτάσεων ερευνητικών έργων (ενδεικτικά: συμβάσεις έργου ή εργασίας, αποφάσεις ορισμού ως αξιολογητή/αξιολογήτριας, βεβαιώσεις συμμετοχής σε ερευνητικό έργο/διαδικασία αξιολόγησης/διαδικασία προκήρυξης δράσης χρηματοδότησης, παραδοτέο ή παραδοτέα του ερευνητικού έργου/των ερευνητικών έργων κ.ο.κ.).
Συστατικές επιστολές, αν υπάρχουν, και οποιοδήποτε άλλο έγγραφο που επιθυμεί να προσκομίσει ο/η ενδιαφερόμενος/-η για την τεκμηρίωση των στοιχείων που αναφέρονται στο βιογραφικό σημείωμα και την εν γένει υποστήριξη της υποψηφιότητάς του/της.
Επιλογή/Διορισμός Διευθυντή Ελληνικού Ιδρύματος Έρευνας και Καινοτομίας
Το ΕΛ.ΙΔ.Ε.Κ. εποπτεύεται από το Υπουργείο Ανάπτυξης. Ο αρμόδιος Υπουργός εκδίδει και δημοσιεύει ανοικτή διεθνή πρόσκληση ενδιαφέροντος για πλήρωση της θέσης του Διευθυντή τουλάχιστον έξι (6) μήνες πριν από τη λήξη της θητείας. Η θέση του/της Διευθυντή/Διευθύντριας του ΕΛ.ΙΔ.Ε.Κ. είναι πλήρους και αποκλειστικής απασχόλησης για τετραετή (4ετή) θητεία με δυνατότητα ανανέωσής της μόνο μία φορά.
Διατάξεις για το Ελληνικό Ίδρυμα Έρευνας και Καινοτομίας (ΕΛΙΔΕΚ) - Τροποποίηση του ν. 4429/2016
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Ο αρμόδιος Υπουργός εκδίδει ανοικτή διεθνή πρόσκληση ενδιαφέροντος για πλήρωση της θέσης του/της Διευθυντή/Διευθύντριας τουλάχιστον έξι (6) μήνες πριν από τη λήξη της θητείας.
Η πρόσκληση αναρτάται στο πρόγραμμα ΔΙΑΥΓΕΙΑ.
Οι αιτήσεις και τα δικαιολογητικά υποβάλλονται ηλεκτρονικά αποκλειστικά μέσω ηλεκτρονικού ταχυδρομείου εντός του χρονικού διαστήματος που αναγράφεται στην πρόσκληση που εκδίδεται.
Για την αξιολόγηση των υποψηφίων συγκροτείται με απόφαση του αρμόδιου Υπουργού, ειδική επιτροπή κρίσης από επτά (7) επιστήμονες με αναγνωρισμένο κύρος, γνώση των ερευνητικών αντικειμένων, των επιστημονικών πεδίων του Ιδρύματος και επαρκή εθνική και διεθνή εμπειρία σε θέματα αξιοποίησης των αποτελεσμάτων της έρευνας και διοίκησης φορέων ή ερευνητικών ομάδων.
Εξέταση των αιτήσεων και των δικαιολογητικών από την ειδική επιτροπή κρίσης.
Υποψηφιότητες, οι οποίες δε συνοδεύονται από τα Απαιτούμενα Δικαιολογητικά της Πρόσκλησης απορρίπτονται και δεν αξιολογούνται. Υποψηφιότητες που δεν πληρούν τα απαιτούμενα προσόντα απορρίπτονται και δεν αξιολογούνται.
Οι υποψήφιοι που πληρούν τα απαιτούμενα προσόντα και η αίτησή τους συνοδεύεται από πλήρη δικαιολογητικά θα κληθούν για προσωπική συνέντευξη σε ημερομηνία, ώρα και τόπο που θα τους κοινοποιηθεί με μήνυμα ηλεκτρονικής αλληλογραφίας.
Η Επιτροπή Κρίσης μετά από τον έλεγχο των δικαιολογητικών των υποψηφίων και την ολοκλήρωση των ακροάσεων συντάσσει πρακτικό επιλογής.
Η ανακοίνωση των αποτελεσμάτων αναρτάται στο διαδικτυακό τόπο της Γ.Γ.Ε.Κ., του ΕΛ.ΙΔ.Ε.Κ., καθώς και στο διαδικτυακό τόπο «ΔΙΑΥΓΕΙΑ».
Αιτιολογημένες ενστάσεις υποψηφίων κατά των αποτελεσμάτων υποβάλλονται στη Γενική Γραμματεία Έρευνας και Καινοτομίας
Η αρμόδια επιτροπή ενστάσεων εξετάσεις τις ενστάσεις που κατατίθενται. Εφόσον απορριφθούν προχωράει η διαδικασία του διορισμού του επιλεγέντος.
Η αρμόδια επιτροπή εξετάσεις τις ενστάσεις και εφόσον θεωρεί εύλογη την ένσταση συντάσσει τελικό πρακτικό αξιολόγησης και επιλογής υποψηφίου.
Η τελική ανακοίνωση των αποτελεσμάτων αναρτάται στο διαδικτυακό τόπο της ΓΓΕΚ, του ΕΛ.ΙΔ.Ε.Κ., καθώς και στο διαδικτυακό τόπο «ΔΙΑΥΓΕΙΑ».
Ο/η ενδιαφερόμενος/-η που θα επιλεγεί, θα ειδοποιηθεί για την αρχική αποδοχή της υποψηφιότητάς του/της και θα κληθεί να τεκμηριώσει τα προσόντα του/της προσκομίζοντας τα πρωτότυπα δικαιολογητικά (ή επικυρωμένα αντίγραφα αυτών) για την ολοκλήρωση της διαδικασίας πρόσληψής του/της καθώς και πρόσφατο επικυρωμένο φωτοαντίγραφο των δύο όψεων της αστυνομικής ταυτότητας εκδόσεως μέχρι προ τριών (3) μηνών.
Ο αρμόδιος Υπουργός με απόφασή του που δημοσιεύεται στην Εφημερίδα της Κυβερνήσεως διορίζει υποχρεωτικά ως Διευθυντή του Ιδρύματος τον πρώτο στον πίνακα αξιολόγησης
Οι αιτήσεις και τα δικαιολογητικά των υποψηφίων αποστέλλονται αποκλειστικά μέσω email στην ηλεκτρονική διεύθυνση: rpap@gsrt.gr
Εν συνεχεία, η πρόσκληση αναρτάται στην ιστοσελίδα του ΕΛ.ΙΔ.Ε.Κ. τόσο στην ελληνική όσο και στην αγγλική γλώσσα. Επίσης, η προκήρυξη αναρτάται στο διαδικτυακό τόπο της Γενικής Έρευνας και Καινοτομίας και αποστέλλεται στις σχετικές διεθνείς επιστημονικές λίστες ψηφιακά. Η Πρόσκληση αποστέλλεται στον ημερήσιο τύπο για δημοσιότητα με διαβιβαστικό έγγραφο μέσω ηλεκτρονικού ταχυδρομείου.
Η αίτηση που καταθέτει ο υποψήφιος επέχει θέση υπεύθυνης δήλωσης του Ν. 1599/1986 (Α΄ 75), η δε ανακρίβεια ή αναλήθεια των δηλουμένων στοιχείων επισύρει τις προβλεπόμενες κυρώσεις για υποβολή ψευδούς ή ανακριβούς υπεύθυνης δήλωσης. Όλοι οι υποψήφιοι θα ενημερωθούν με ηλεκτρονικό μήνυμα για την παραλαβή της αίτησής τους.
Η διαδικασία συγκρότησης της ειδικής επιτροπής αξιολόγησης αποτυπώνεται αναλυτικά στην παρ. 3 του άρθρου 9 του Ν.4429/2016, όπως τροποποιήθηκε και ισχύει από το άρθρο 228 παρ.6 του Ν.4782/2021.
Η αποστολή των αιτήσεων και των δικαιολογητικών προς την αρμόδια επιτροπή γίνεται άπαξ συνολικά μετά τη λήξη της προθεσμίας υποβολής των υποψηφιοτήτων.
Υποψήφιος/α που δεν προσέρχεται στη προφορική συνέντευξη απορρίπτεται.
Οι υποψήφιοι έχουν δικαίωμα πρόσβασης στα στοιχεία του ατομικού φακέλου υποψηφιότητας και στα φύλλα αξιολόγησης και βαθμολόγησης των λοιπών υποψηφίων μετά από γραπτή αίτησή.
Σε περίπτωση που τα προσκομιζόμενα για την πρόσληψη δικαιολογητικά δεν συμφωνούν με τα δικαιολογητικά και λοιπά στοιχεία που υποβλήθηκαν κατά την υποβολή της υποψηφιότητας, ο/η υποψήφιος/α απορρίπτεται και δεν προσλαμβάνεται.
Ο/Η Διευθυντής/Διευθύντρια συνάπτει σύμβαση ορισμένου χρόνου ή αν είναι δημόσιος υπάλληλος, ανατίθενται σε αυτόν/αυτήν τα καθήκοντα του/της Διευθυντή/Διευθύντριας.
Έκδοση Πρόσκλησης για τη θέση Διευθυντή/Διευθύντριας ΕΛ.ΙΔ.Ε.Κ.
Συγκρότηση ειδικής επιτροπής αξιολόγησης υποψηφιοτήτων
Εξέταση ενστάσεων - Σύνταξη τελικού πρακτικού αξιολόγησης και επιλογής υποψηφίου
Έκδοση Απόφασης Διορισμού Διευθυντή/Διευθύντριας ΕΛ.ΙΔ.Ε.Κ.
Έγγραφο δημόσιας υπηρεσίας/δημόσιου φορέα
Διαδικτυακός τόπος της Γενικής Γραμματείας Έρευνας και Καινοτομίας
Διαδικτυακός τόπος του Ελληνικού Ιδρύματος Έρευνας και Καινοτομίας